Gwersyll yr Urdd Pentre Ifan

Canolfan breswyl aml weithgaredd yw Gwersyll yr Urdd Pentre Ifan. Lleolir y gwersyll ym mhentref Pentre Ifan ger Felindre Farchog yn Sir Benfro a'i hagor yn swyddogol ym mis Medi 2023. Dyma pedwerydd Gwersyll yr Urdd, ynghyd â gwersylloedd adnabyddus Llangrannog, Glan-llyn a Bae Caerdydd. Mae'r safle o fewn pymtheg milltir i Wersyll yr Urdd Llangrannog.

Enwir y gwersyll ar ôl cromlech Pentre Ifan ger llaw.

Nod
Nod y gwersyll yw blaenoriaethu'r amgylchedd, lles emosiynol pobl ifanc a'r Gymraeg.

Galwa'r Urdd y safle yn Wersyll Amgylchedd a Lles. Credir mai dyma'r cyntaf o'i fath yng Nghymru, gyda'r profiad yn addo i fod yn "ddihangfa rhag y byd digidol" i wersyllwyr. Prif bwyslais y ganolfan ger Felindre Farchog yw cynnig addysg amgylcheddol i blant a phobl ifanc.

Mae'r safle hefyd ar gael ar gyfer llogi i gynnal priodasau.

Sefydlu
Agorwyd canolfan Pentre Ifan yn wreiddiol yn 1992 a hynny fel canolfan addysgol. Derbyniodd yr Urdd gyllid trwy gymorth rhaglen Cymunedau Dysgu Cynaliadwy Llywodraeth Cymru, Sefydliad Garfield Weston a Sefydliad Elusennol Tywysog Cymru, i droi Canolfan Pentre Ifan i fod yn wersyll.

Y Safle
Rhennid y Gwersyll yn bum adeilad:
 Cwt Carningli - llety newydd y safle sydd yn cynnwys 5 ystafell ensuite. Mae un o'r ystafelloedd hyn yn cynnwys cyfleusterau anabl ac mae lle i hyd at 32 o bobl, neu 37 o defnyddio'r gwlâu dwbl ar gyfer dau berson.
 Y Porthdy - adeilad hynaf y safle a oedd arfer bod yn borthdy yng nghyfnod y Tuduriaid- mae hi wedi bod yno ers 1485. Mae dwy ystafell gwely ar gael yn yr adeilad yma gyda chyfleusterau ymolchi gerllaw ac yn cysgu hyd at 12.
 Neuadd y Porthdy - neuadd i hyd at 50 i fwyta, ymlacio a chymryd rhan mewn rhai o weithdai a gweithgareddau'r gwersyll.
 Y Berllan - pabell saffari yn ardal glampio'r berllan gan golygfa o Garnedd Meibion Owen o'r feranda. Mae tair pabell ar gael, dwy gyda lle i 10 o bobl yr un ac un babell gyda lle i hyd at 6 gyda chyfleusterau ymolchi ac ardal goginio gyfagos. Mae lle i hyd at 26 o bobl.
 Cegin Allanol Cymdeithasol - tu allan i Gwt Carningli mae ardal gysgodol lle mae gegin awyr agored ar gael i’w ddefnyddio sy'n cynnwys popty pitsa, crochan, barbeciw a sinc, gardd perlysiau a lle i fwyta a chymdeithasu.
 Llecynnau Lles - o gylch y safle ceir ardaloedd cysgodol naturiol lle gall ymwelwyr ddianc am sgwrs, cyfnod o fyfyrio neu ymlacio a mwynhau’r tawelwch.

Nofel antur
Yn 2012 cyhoeddwyd nofel ar gyfer plant a'r arddegau gan Gareth Lloyd James o'r enw Dirgelwch Pentre Ifan a gyhoeddwyd gan Wasg Gomer. Mae'n dilyn anturiaethau pedwar bachgen ifanc yn y gwersyll. Mae'n rhan o gyfres o nofelau eraill wedi eu lleoli yng ngwersylloedd yr Urdd.

Gweler hefyd
 Gwersyll yr Urdd Glan-llyn
 Gwersyll yr Urdd Llangrannog
 Gwersyll yr Urdd Caerdydd

Dolenni allanol
 Manylion y gwersyll ar wefan yr Urdd
 @PentreIfan tudalen Facebook y Gwesyll
 Gwersyll yr Urdd Pentre Ifan fideo hyrwyddo ar sianel Youtube yr Urdd (2024)

Cyfeiriadau

Categori:Adeiladau ac adeiladwaith yn Sir Benfro
Categori:Adeiladau ac adeiladwaith 1485
Categori:Hanes Sir Benfro
Categori:Parc Cenedlaethol Arfordir Penfro
Categori:Sefydliadau 1992
Categori:Sefydliadau 2023
Categori:Urdd Gobaith Cymru